Musteşarê MÎTî Hakan Fîdanî roja sêşemeyî 4ê teşrîna verêne de Serekîya Hewlêrî ya ITCyî zîyaret kerde. Serekê ITCyî Hasan Turanî fotografê pêvînayîşî hesabê xo yê medyaya dîjîtale de vila kerdî.
Turanî vat: ''Serekê ITCyî Hasan Turan endamanê Buroyê Sîyasî yê ITCyî reyde Serekîua Hewlêrî de Musteşar Hakan Fîdan pêşwazî kerd.''
MHakan Fîdan wextêkê dergî ra nata pêvînayîşan keno. Nêzanîyeno ke nê pêvînayîşan de bazarîya çita yena kerdene.
Fîdanî 11ê êlule de zî Bexdad de Serekkomarê Iraqî Berhem Salih, Serekwezîr Mustafa El-Kazimî û Serekê Sunnîyan Hamîs Hançerî reyde zî pêvînayîş kerdbi.
Cepheyê Tirkmenan o ke pê nîjadperestîya xo zanîyena, hetê dewleta tirke ra yeno çekdayene.
Serekê verênî yê ITCyî Ersed Salihîyî zî verî îdîa kerdbi ke 'ê do Kerkûk bivisnê binê kontrolê xo.'
